ཞང་ཞུང་སྒོ་པ།ཞང་ཞུང་སྒོ་ཕུགས་བར་གསུམ་གང་ཞེ་ན།སྒོ་པ་ཁྱུང་ལུང་གི་སྐོར་ནི་ཕལ་ཆེར་ཏི་སེའི་ནུབ་ཕྱོགས་སུ་གཏོགས།དེ་ཡང་གཙོ་བོ་སྒོ་ཞེས་བརྗོད་ཡུལ་ནི་ཁྱུང་ལུང་དངུལ་མཁར་ཞེས་པ།སྔོན་དུས་བདུད་ཁྱབ་པས་གཤེན་གྱི་རྟ་བདུན་བརྐུས་ནས་རྐོང་པོར་སླེབས་སྐབས།བོད་བཅས་འགྲོ་བ་འདུལ་བའི་དོན་ལ་དགོངས་ནས་སྟོན་པ་གཙོ་འཁོར་བཅས་ཐབས་དང་རྫུ་འཕྲུལ་སྤྲུལ་པ་སྣ་ཚོགས་བསྟན་ནས།འོལ་གླིང་ནས་རྐོང་པོར་བྱོན།དེ་དུས་མཁར་དེ་བརྩིགས་པ་ཡིན་ཏེ།མདོ་འདུསལས།རྟ་བརྐུས་ལེ་ལན་རྐོང་རྗེ་ཡིས།།རྐོང་བཟའ་ཁྲི་ལྕམ་གཤེན་ལ་ཕུལ།།ཤུལ་ལམ་ཡར་ཆབ་གཙང་པོ་ཕྱུང༌།།ལྷ་རི་གྱང་ཐོར་ཞག་བདུན་བཞུགས།།ཤུལ་དཀར་གཙང་བྱེ་གཡུང་དྲུང་ཁར།།སྟོན་པའི་ཞབས་རྗེས་བཏོད།།ཁྱུང་ལུང་དངུལ་མཁར་བརྩིགས།།གཤེན་བུ་རྐོང་ཚ་དེ་རུ་འཁྲུངས།།ཞེས་གསལ་ལོ།།